Lav et referat af nedenstående tekst:

Tekst:
Kort før middag blev der meldt til 112  om brand i en villa på Diskovej i Frederikshavn. Det viste sig at være en udestue, der allerede var overtændt, da brandfolk fra Nordjyllands Beredskab var fremme ved stedet. Det fortæller indsatsleder ved Nordjyllands Beredskab Thomas Dybro. Det lykkedes at begrænse ilden til udestuen, der er nedbrændt. Til gengæld er der røgskader i stuen, lyder det fra indsatslederen, der tilføjer at der er mindre skader på taget, fordi brandfolkene har måttet sikre sig, der ikke var ild under tagpladerne. Mulig asbestforurening For en sikkerheds skyld er området omkring udestue og hus spærret af som asbestforurenet område, indtil den kommunale miljøvagt har tjekket området for asbestrester. Tre personer måtte tjekkes for røgforgiftning, da de havde indåndet en del røg, mens de selv forsøgte at slukke branden. Men de blev sendt hjem med besked om at kontakte egen læge, hvis de skulle få problemer efterfølgende.

Referat:
Tre personer måtte tjekkes for røgforgiftning i forbindelse med en kraftig brand på Diskovej i Frederikshavn.